open-index/open-wikipedia-markdown huggingface dataset:
Kurt Cobain

**Kurtas Donaldas Kobeinas** (angl. *Kurt Donald Cobain*, 1967 m. vasario 20 d. – 1994 m. balandžio 5 d.) – amerikiečių dainų autorius ir muzikantas, labiausiai žinomas kaip gitaristas bei roko grupės „Nirvana“ lyderis. Jis dažnai vadinamas X kartos atstovu ir laikomas vienu įtakingiausių alternatyviojo roko muzikantų.

1987 m. K. Kobeinas kartu su Kristu Novoseličiumi (*Krist Novoselic*) ir Eronu Biokhardu (*Aaron Burckhard*) sukūrė roko grupę „Nirvana“. Muzikos grupė tarptautinę sėkmę pasiekė su daina „Smells Like Teen Spirit“, išleista antrajame albume „Nevermind“ 1991 m. Nors grupės lyderis buvo laikomas savo kartos balsu, pats šio įvertinimo itin nemėgo, manydamas, jog publika nesupranta jo tikrųjų meninių intencijų. Dainų autorius taip pat parašė daugelį kitų ryškių kūrinių, tokių, kaip „About a Girl“, „In Bloom“, „Come as You Are“, „Lithium“, „Polly“, „Something in the Way“, „All Apologies“ bei „Heart-Shaped Box“.

Paskutiniais savo gyvenimo metais Kobeinas buvo priklausomas nuo heroino ir kentėjo nuo tokių chroninių sveikatos problemų, kaip depresija. Jis taip pat psichologiškai nesugebėjo susitvarkyti su augančiu populiarumu ir nesutarė su savo sutuoktine muzikante Kortni Lav (*Courtney Love*). 1994 m. kovo mėn. Kobeinas perdozavo šampano bei stiprių miego kokybę gerinančių „Rohypnol“ vaistų. Po šio įvykio jam buvo suteikta psichologinė pagalba ir skirta detoksikacijos programa. 1994 m. balandžio 8 d., būdamas 27-erių, Kurtas Kobeinas rastas negyvas savo namuose, Sietle. Policija konstatavo, kad jaunasis muzikantas nusižudė balandžio 5 d. Mirties priežastis – šautinė žaizda galvoje.

## Įvertinimas
Po mirties Kobeinas, kartu su kitais „Nirvana“ grupės nariais, buvo įtrauktas į Rokenrolo šlovės muziejų. 2014 m. JAV populiariosios kultūros žurnalas „Rolling Stone“ Kobeiną taip pat įtraukė į „100 geriausių visų laikų dainų autorių“, „100 geriausių gitaristų“ ir „100 geriausių visų laikų dainininkų“ sąrašus. 2006 m. jis pelnė 20-tą vietą JAV muzikos žurnalo „Hit Parader“ „100 geriausių visų laikų metalo atlikėjų“ sąraše.

## Išnašos
Spąstai

**Spąstai** arba **slastai** – įtaisas, skirtas gaudyti įvairiems smulkiems gyvūnams, pvz., graužikams, kurmiams, šeškams. 

Spąstais dažnai kliaudavosi brakonieriai ar paprasti žmonės. Ilgainiui, kai kuriose vietose uždrausta naudotis spąstais, nes daugelis gyvūnų mirdavo pakliuvę į spąstus, kuriuos paspendė žmonės. Spąstų yra įvairių: tinklų, dantytų, graužikams, vabzdžiams, paukščiams, kurmių spąstai, spąstai gyvatėms, spąstai kiaunėms ir dar daugybė kitokio pobūdžio spąstų. Spąstai dažniausiai sužeidžia gyvūnus ir neleidžia jiems pajudėti. Taip spąstais sugaunami daugelis gyvūnų. Tačiau ne visi spąstai sužeidžia gyvūnus. Yra spąstų, kurie tiesiog uždaro į vidų įėjusią pelę ar kitokį gyvūną.

Seniau Lietuvos kaime buvo naudojami dviejų tipų spąstai: gaudomieji ir mušamieji.

## Išnašos
Jovarynė

**Jovarynė** (arba ***Pienbūdė***) – buvusi gyvenvietė ir išnykęs dvaras dabartinėje Pagėgių savivaldybėje, į pietvakarius nuo Plaušvarių kaimo, dešiniajame Nemuno krante. Buvęs pienininkystės centras.

## Geografija

Buvo dešiniajame Nemuno krante, 3 kilometrus į šiaurės vakarus nuo geležinkelio tilto Panemunėje. Valdos tęsėsi į šiaurę nuo Nemuno, beveik iki pat Gėgės upės. Dvarvietė buvo prie salos Nemune, XIX a. šios upės prataka buvo užtverta iš medžio šakų supintomis pertvaromis ir pamažu užako (dabar šią vietą žymi keletas senvagės ežerėlių). Spėjama, kad ties rytine salos dalimi buvo įsikūrusi karčiama – prie jos sustodavo Nemunu plaukę laiveliai. Arčiau kranto stovėjo keletas ūkinių pastatų, o šiauriau panemunio kelio buvo kalvė, gyvenamieji namai. Dvaras administraciškai priklausė Balgardžio valsčiui, tikintys gyventojai – Tilžės katalikų ir evangelikų parapijoms. 

## Dvaras

Dokumentuose pirmąkart paminėtas 1594 m., nuo 1714 m. riteriškąjį dvarą valdė pulkininkas Henrichas Karlas fon Marvicas (). 1723 m. Prūsijos karalius Frydrichas Vilhelmas I šiam pulkininkui perdavė Šilininkų dvarą su Jovarynės palivarku, kartu suteikdamas leidimus kirsti malkas karališkuose miškuose, prekiauti Jovarynės karčiamoje ir kt. teises. XVIII a. pab. dvarą valdė Reimeriai, po to Habedankai. 1885 m. jame gyveno 86 žm., o 1905 m. – 77 žm. XIX a. buvo pastatyta arklidė, karvidė, kiaulių tvartas ir daržinė.

1845 m. žinoma pienininkė Vestfal sūrinę iš Tilžės perkėlė į Jovarynės dvarą ir pradėjo vėliau pagarsėjusio Tilžės sūrio gamybą.

1923 m. Jovarynė kartu su visu Klaipėdos kraštu įėjo į Lietuvos Respublikos sudėtį, o 1939 m. buvo prijungta prie nacistinės Vokietijos. Paskutinis dvarą iki 1944 m. valdė Hansas Karlas fon Grumbovkenas (). Lietuvos TSR laikais vietovė įėjo į Šilutės rajoną, priklausė Stoniškių apylinkei.  

Sovietmečiu Jovarynė tapo kaimu, kuris 1972 m. buvo panaikintas.

## Gyventojai

## Šaltiniai

* Rasa Butvilaitė, Martynas Purvinas, Marius Iršėnas. ''Lietuvos dvarų sodybų atlasas II– Pagėgių savivaldybė'' – Vilnius: Vilniaus dailės akademijos leidykla, 2014, psl. 99–104; ISBN: 9786094470714

## Nuorodos
* 
* Jovarynė Vikimapijoje
Namų dulkių erkės

**Namų dulkių erkės** (*Dermatophagoides*) – sinantropinės erkės (*Acari*), gyvenančios namų dulkėse.

Kūnas ~0,2–0,4 mm dydžio, peršviečiamas, plika akimi praktiškai nematomas. Namų dulkių erkės patelė išgyvena apie 70 dienų, paskutiniosiomis savo gyvenimo savaitėmis padeda 60–100 kiaušinėlių.

Daugiausiai paplitusi patalynėje, tačiau taip pat aptinkama ant gyvūnų ir žmogaus odos, paukščių ir graužikų lizduose. Minta žmogaus odos epidermiu, kuris nusilupa ir lieka patalynėje. Ant kūno pačios neparazituoja. Jautri temperatūros svyravimams ir veisiasi tik palankiomis sąlygomis. Šioms erkėms veistis būtina ir gana didelė oro drėgmė (>55 proc.), todėl joms gyventi netinkami sausi, gerai vėdinami būstai.

Namų dulkių erkės į žmogaus gyvenamas patalpas dažniausiai patenka su viršutiniais drabužiais. Jų nemažai būna čiužiniuose, kilimuose, minkštų baldų apmušaluose bei minkštuose žaisluose. Vieno tyrimo metu, 84 % tirtų amerikiečių būstų buvo rasta namų dulkių erkių.

Stiprūs alergenai (vadinami *DerP1*) yra ne tik pačios erkės, jų fragmentai, bet ypač jų veiklos produktai (išmatos ir lavonėliai), kurie įkvepiami su dulkėmis ir gali sukelti alergiją žmogui. Šioms erkėms ypač jautrūs bronchine astma sergantys žmonės.

Sumažinti namų dulkių erkių kiekį patalpose galima dažniau vėdinant, palaikant saulės atokaitoje čiužinius, patalynę, skalbiant >60 °C temperatūroje. Žema temperatūra (iki -70 °C) namų dulkių erkių kiaušinėliams žalos nepadaro. Jų kiekį taip pat galima sumažinti atsisakant tekstilinių paviršių (kilimų, minkštų baldų), kur galėtų kauptis dulkės.

## Šaltiniai
Introdukuota rūšis

**Introdukuota rūšis** – augalų ar gyvūnų rūšis žmogaus perkelta iš vienos buveinės į kitą.

Įvairios kultūrinės augalų rūšys bei naminiai gyvūnai buvo introdukuojami nuo seno, siekiant skirtinguose Žemės kraštuose auginti žmogui vienaip ar kitaip naudingas rūšis. Dalis rūšių introdukuojamos sukultūrintos, kitos – perkeliamos iš vienos laukinės terpės į kitą.

Didžiausias sukultūrintų vietinių laukinių augalų ir prijaukintų laukinių gyvūnų centras yra Rytų Azija. Ten sukultūrinti ir auginti miežiai, avižos, pupelės, sojos, ryžiai, obelys, kriaušės ir daugelis kitų augalų rūšių. Vykstant prekybai, kelionių metu sukultūrintų augalų sėklos ir vaisiai iš centrų pateko į naujas sritis, plito šių augalų arealas. Svarbiausių sukultūrintų augalų paplitimo geografija labai kito. Bulvės į Europą XVI a. introdukuotos iš Pietų Amerikos. Kviečiai, kilę iš laukinių kviečių, augančių Artimuosiuose Rytuose, introdukuoti ir paplito Europos šalyse, Kinijoje, Kanadoje, Jungtinėse Amerikos Valstijose. Iš Viduržemio jūros šalių į įvairius žemynus introdukuoti lubinai, linai, dobilai, daugelis daržovių. Introdukuojami taip pat dekoratyviniai augalai (pvz., Lietuvoje - paprastasis kaštonas, didžialapė liepa, žalioji rūta, tulpė), taip pat rūšys skirtos kovai prieš kenkėjus.

Be tikslingo rūšių platinimo gali pasitaikyti ir netyčinis, kai žmogus pergabena tam tikras augalų ar gyvūnų rūšis nesiekdamas jų įvesti naujose buveinėse – pavyzdžiui, iš laivų į atokias salas patekusios žiurkės arba katės.

Rūšių perkėlimas gali tapti žalingas toms buveinėms, į kurias rūšis yra perkeliama (arba patenka žmogaus dėka) – nauja rūšis, radusi pakankamai geras sąlygas ir neturėdama natūralių priešų (arba žmogaus intensyviai platinama) gali nustelbti arba visai išnaikinti su atėjūnais negalinčias konkuruoti vietines rūšis. Tokios introdukuotos rūšys vadinamos invazinėmis.

## Taip pat skaityti
* Endeminė rūšis
* Reintrodukuota rūšis
* Invazinė rūšis

## Šaltiniai
1-asis lietuvių fuzilierių rezervinis batalionas

**1-asis lietuvių fuzilierių rezervinis batalionas** – iš lietuvių suformuotas fuzilierių batalionas per Napoleono karus, kuris kovojo po Prūsijos karalystės vėliava.

## 1813 m.

### Įkūrimas
Hansas Jorkas įžygiavo į Karaliaučių 1813 m. sausio 8 dieną ir iš karto užsiėmę visų likusių vyrų mobilizacija. Visų pirma, jis pašaukė visus ‘Kriumper’ (*Krümper*) ir rekrūtus, kuriuos pasitraukęs vietinis karo vadas fon Biulau (*von Bülow*) paliko anapus Vyslos. Taigi, Jorkas Karaliaučiuje įkūrė didelę karo stovyklą apmokinti pašautuosius. Kovo 1 d. septyni rezerviniai batalionai buvo įkurti. Tie septyni batalionai buvo:

* 1-as Rytų Prūsijos muškietininkų rezervinis batalionas
* 2-as Rytų Prūsijos muškietininkų rezervinis batalionas
* 3-as Rytų Prūsijos muškietininkų rezervinis batalionas
* 4-as Rytų Prūsijos muškietininkų rezervinis batalionas
* 1-as lietuvių fuzilierių rezervinis batalionas
* 2-as lietuvių fuzilierių rezervinis batalionas
* 3-as lietuvių fuzilierių rezervinis batalionas

### Suskirstymas į pulkus
Praėjus keliems mėnesiams, 1813 metų 1-ąją liepos dieną, šie ir kiti rezerviniai batalionai buvo suburti į rezervinius pėstininkų pulkus.

1-asis lietuvių fuzilierių rezervinis batalionas buvo paskirtas 1-ojo rezervinio pėstininkų pulko trečiuoju batalionu.

## 1815 m.
Nugalėjus Napoleoną ir reorganizuojant Prūsijos kariuomenę, 1815 m. kovo mėnesį 1-asis rezervinis pėstininkų pulkas tapo 13-uoju pėstininkų pulku.

## Išnašos

## Šaltiniai
*
Paprastasis geltonsparnis dirvinukas

**Paprastasis geltonsparnis dirvinukas** (*Noctua pronuba*) – pelėdgalvių (*Noctuidae*) šeimos drugys.

Priekiniai sparnai tamsiai ar šviesiai rudi. Užpakaliniai sparnai oranžiniai, netoli pakraščio skersai sparno eina siaura juoda juostelė. Vikšrai gyvena ant įvairių augalų, kenkia įvairioms daržovėms. Jis 50 mm ilgio, nuo murzinai baltos iki rudai žemėtos spalvos. Ant nugaros yra 3 šviesios linijos. Žiemoja visiškai suaugę arba jauni vikšrai.

Paplitęs Europoje, Šiaurės Afrikoje, Kanaruose, Kaukaze, Artimuosiuose ir Viduriniuose Rytuose, šiaurės vakarų Indijoje, Pietų Sibire, Vidurinėje Azijoje. Pateko į Šiaurės Ameriką ir po ją sparčiai plinta. Lietuvoje dažna rūšis. Drugiai skraido birželio–rugsėjo mėnesiais.

## Šaltiniai
Steven Rudolph

**Stivenas Polas Rudolfas** (*Steven Paul Rudolph*) – Jungtinių Amerikos Valstijų pedagogas, knygų autorius ir lektorius.

Jis yra savižinos teorijos, vadinamos Daugialypių prigimčių sistema, kūrėjas. Tai yra Vakarų psichologijos mokslus ir Rytų filosofiją susiejanti sistema, skirta suprasti žmonių prigimtį ir asmenybės bruožus, kurie lemia tam tikrus elgesio modelius, tendencijas, susijusius su mokymusi, darbu ir įvairias kitais gyvenimiškais pasirinkimais.

Rudolfas yra Indijoje esančio „Džyva“ instituto įkūrėjas ir ėjo švietimo direktorius pareigas šiame institute. Jis vedė gyvenimo įgūdžių dirbtuves ir mokomąsias paskaitas studentams, tėvams ir pedagogams bei mokymo sesijas akademiniams konsultantams.

Stivenas Polas Rudolfas yra savo įkurtos kompanijos „Multiple Natures International“ direktorius. Kompanija turi partnerius JAV, Šveicarijoje, Prancūzijoje, Italijoje, Lietuvoje, Latvijoje, Indijoje ir Maroke.

## Ankstyvasis gyvenimas ir švietimas
Rudolfas mokėsi Veino slėnio vidurinėje mokykloje (Naujajame Džersyje) ir baigė anglų kalbos bakalauro studijas Floridos universitete. Mokytojo karjerą jis pradėjo Niujorko Amerikos kalbų centre, taip pat dėstė anglų kalbą kaip užsienio kalbą Japonijoje, Kanados užsienio kalbų institute. Tokijo Templo universitete jis įgijo edukologijos magistro laipsnį. Rudolfas persikėlė į Indiją 1994 m.

## Švietimo iniciatyvos
1995 m. Rudolfas dalyvavo plėtojant interneto priegas Indijos mokyklose.

1997 m. Rudolfas išleido modernių kompiuterinių knygų seriją, kurioje Indijos studentai ir mokytojai supažindinti su naujais kompiuterio naudojimo būdais.

2001 m. Rudolfas parašė vadovėlių, pagrįstų Hovardo Gardnerio Daugybinio intelekto teorija.

2009 m. Rudolfas parašė savo pirmąją knygą „10 mokymosi dėsnių“, kuri buvo specialiai parašyta Indijos tėvams. Knygoje siūlomi keli švietimo principai, kurie, jei jų bus laikomasi, gali padidinti mokymosi lygį .

2011 m. jis parašė antrąją knygą „Ledų dilemos sprendimas“. Joje siekiama paaiškinti tėvams, kaip jie gali padėti savo vaikams išspręsti klausimus, susijusius su karjeros pasirinkimais.

## Daugialypės prigimtys
2008 m. birželio mėn. Rudolfas pristatė savo teoriją, pavadintą Daugialypėmis prigimtimis. Tai psichologinis modelis, bandantis suprasti ir paaiškinti žmonių prigimtį ir asmenybę apibrėžiančius bruožus. Ši teorija siekia paaiškinti, kodėl vieni žmonės labiau linkę į vienas veiklas ir karjeras, kiti – domisi visai kitais dalykais. Rudolfas teigia, kad kiekvienas žmogus turi visas devynias prigimtis: saugojančiąją, mokančiąją, valdančiąją, kūrybinę, gydančiąją, linksminančiąją, duodančiąją, verslumo ir nuotykių. Tačiau visi žmonės skiriasi pagal nevienodą šių Prigimčių pasireiškimą.

## Publikacijos

* *Project-Based Learning*, Newbury House, Tokyo
* *ICOT* vadovėlių serija „Džyvos“ institutui
* *The 10 Laws of Learning* (2009, Random House India) {ISBN|978-8184000894}}
* *Solving the Ice Cream Dilemma* (2011, Times Books) 

## Šaltiniai
Sąlyginis refleksas

**Sąlyginis refleksas** – refleksas, susidarantis tada, kai tuoj po kokio nors indiferentiško dirgiklio ima veikti kitas dirgiklis, sukeliantis nesąlyginį refleksą. Kartojant tokias dirgiklių poras nedideliais laiko tarpais, atsiranda reakcija į pirmąjį dirgiklį, kuris iš pradžių buvo indiferentiškas, ir tas dirgiklis tampa sąlyginiu – į jį imama reaguoti kaip prieš tai reaguota į nesąlyginį dirgiklį.

Klasikinis sąlyginio reflekso pavyzdys galėtų būti šuns seilių išsiskyrimo susiejimas su garsu. Šuniui pateikiamas nesąlyginis dirgiklis – maistas – sukelia nesąlyginį atsaką – seilių išsiskyrimą. Jeigu tuoj po to, kaip šuniui duodamas maistas, pateikiamas neutralus dirgiklis – garsas, po tam tikro skaičiaus pakartojimų vien garsas (tapęs sąlyginiu dirgikliu) sukels seilių išsiskyrimą (sąlyginį atsaką).
Kuara

**Kuara**, **Kisiga** arba **Ku'ara** (dabar *Tell al-Lahm* archeologinė vietovė) – senovės Šumero miestas, buvęs dešiniajame Eufrato krante, ties jo žiotimis, apytikriai 30 km į pietryčius nuo Uruko. Pasak Šumero karalių sąrašo, čia buvo Dumuzido Žvejo, legendinio Uruko karaliaus, namai.

Vietinė Kuaros dievybė buvo Nergalas (šumerų Meslamtaea). Šumerų mitologijoje Kuara laikyta dievo Asarluhio, Enkio sūnaus, gimimo vieta; vėliau Asarluhis imtas tapatinti su Marduku. Teigiama, jog miestas buvo Marduko ir Ninehamos kulto centras. Kuara, skirtingai nei daugelis Mesopotamijos miestų, nėra minima Biblijoje.

Kuara buvo įkurta ~2500 m. pr. m. e., ankstyvuoju dinastiniu laikotarpiu. Iš pradžių tai buvo Dilmuno uostas Persijos įlankoje. 709 m. pr. m. e. asirų valdovas Sargonas II siekė paimti nelaisvėn Marduk-apal-idiną II, kuris, mėgindamas išsigelbėti, pasitraukė į Kuarą. Asirų pajėgos apsiautė ir sugriovė Kuaros miestą.

Archeologinė vietovė sudaryta iš dviejų nedidelių kalvų arba telių, apsuptų keleto mažesnių gūbrių, jie išsidėstę greta išdžiūvusios Eufrato upės vagos. Miestą pirmąkart 1855 m. kasinėjo archeologas J. E. Taylor, tačiau kasinėjimai tetruko keletą dienų. Jis aptiko plytų su įrašais ir dantiraščio lentelę. 1918 m. čia naujus kasinėjimus trumpam atliko Reginald Campbell Thompson.

## Išnašos
Grumstavoriai

**Grumstavoriai** (*Liocranidae*) – vorų (*Araneae*) būrio šeima. Jos rūšys paplitusios visame pasaulyje, daugiausia Eurazijoje ir Afrikoje.
 
Tai naktiniai gyvūnai.
 
Gaudomųjų tinklų nerezga, naktimis slankioja ieškodami aukos, o dieną slepiasi tarp samanų, po medžių žieve. Grumstavorių šeimai priklausantys varpelninkai jauniklius augina savotiškuose kokonuose.

## Paplitimas
Pasaulyje 32 gentys, netoli 300 rūšių. Lietuvoje 4 gentys, 10 rūšių.

* *[[Agraecina]]* – Europa, Afrika, Kazachstanas
* Varpelninkai *(Agroeca)* – Azija, Europa, Afrika, Amerika
* *[[Andromma]]* – Afrika
* *[[Apostenus]]* – Afrika, JAV, Europa
* *[[Arabelia]]* – Graikija, Turkija
* *[[Argistes]]* – Šri Lanka
* *[[Coryssiphus]]* – Pietų Afrika
* *[[Cteniogaster]]* – Tanzanija, Kenija
* *[[Cybaeodes]]' – Europa, Alžyras
* *Donuea* – Madagaskaras
* *Hesperocranum* – JAV
* *Jacaena* – Azija
* *Koppe* – Azija, Papua Naujoji Gvinėja
* *Laudetia* – Dominika
* *Liocranoeca* – JAV, Europa, Rusija
* *Liocranum* – Europa, Etiopija, Azija, Papua Naujoji Gvinėja, Kuba
* *Liparochrysis* <small>Simon, 1909</small> – Australia
* *Mesiotelus* – Europa, Azija, Kenija
* *Mesobria* – Sent Vinsentas ir Grenadinai
* *Neoanagraphis* – JAV, Meksika
* *Oedignatha* – Azija, Okeanija, Seišeliai
* *Paratus* – Azija
* *Rhaeboctesis* – Angola, Namibija, PAR
* *Sagana* – Europa, Kaukazas
* *Scotina* – Alžyras, Malta, Azija
* *Sesieutes* – Azija
* *Sphingius* – Azija
* *Sudharmia* – Indonezija
* *Teutamus* – Azija
* *Toxoniella* – Kenija
* *Vankeeria* – Graikija
* *Xenoplectus'' – Argentina

## Šaltiniai
Mykolas Puzina

**Mykolas Puzina** (, ~1664–1723 m.) – Lietuvos Didžiosios Kunigaikštystės valstybinis veikėjas.

## Biografija
Minsko kašteliono Andriaus Puzinos ir Eufrosinijos Chžantovskos sūnus, brolis – Mstislavlio vaivada Kristupas Dominykas.

LDK mažosios kanceliarijos regentas 1699–1717 metais, Lietuvos dvaro vėliavininkas 1712–1717 metais, Lietuvos didysis raštininkas nuo 1717 metų.

Pasiuntinys iš Upytės pavieto į 1718 ir 1720 metų seimą. Valkininkų mūšio 1700 metais dalyvis.

1712 ir 1720 metais pasiuntinys pas carą Petrą I.

## Šeima

Vedė Sofiją Potockytę, Jablonuvo seniūno Andriaus Jurgio Potockio dukterį. Turėjo dukteris: Konstanciją, Kristupo Maževskio ir Stanislovo Kostka Potockio žmona, ir nežinomo vardo, Adomo Mrazavickio žmona.

## Šaltiniai

## Nuorodos
* Генеалогія Пузынаў
XV amžius pr. m. e.

**Penkioliktasis amžius prieš mūsų erą** – šimto metų laikotarpis, prasidėjęs **[[1500 m. pr. m. e.]]** sausio 1 dieną ir pasibaigęs **[[1401 m. pr. m. e.]]** gruodžio 31 dieną.

Tūkstantmečiai: 3 tūkstantmetis pr. m. e. – **[[2 tūkstantmetis pr. m. e.]]** – 1 tūkstantmetis pr. m. e.

Amžiai: XVI amžius pr. m. e. – **[[XV amžius pr. m. e.]]** – XIV amžius pr. m. e.

## Svarbiausi įvykiai
* Senovės Egiptas užkariavo Nubiją ir Levantą.
* Korėjoje prasidėjo Mumunų keramikos laikotarpis.
* 1479 m. pr. m. e. Tutmozis III tapo Egipto faraonu, prasidėjo didžiausia Egipto ekspansija (nuo 4-ojo Nilo slenksčio iki Eufrato).
* 1457 m. pr. m. e. įvyko Megido mūšis, kuriame egiptiečiai nugalėjo kanaaniečius ir jų sąjungininkus.
* Kasitai nugalėjo ir užvaldė Babiloniją.
* Hetitų imperijos įkūrimas.
* Kreta buvo nugalėta mikeniečių. Prasidėjo Mikėnų kultūros laikotarpis.
* Knoso rūmai buvo suniokoti gaisro.
* Europoje klesėjo Kurganų kultūra.
* Ugarito miesto klestėjimo viršūnė.
* Pomeranijos baltų gentys, gyvenusios tarp Jutlandijos pusiasalio vakaruose ir Vyslos upės rytuose buvo iš dalies išstumtos, iš dalies asimiliuotos germanų genčių, slinkusių į rytus.

## Žymiausios asmenybės
* Tutmozis I (1504–1492 m.pr.m.e.) – XVIII dinastijos faraonas.
* Tutmozis II (1492–1479 m.pr.m.e.) – XVIII dinastijos faraonas.
* Tutmozis III – egiptiečių XVIII dinastijos faraonas.
* Amenchotepas II – egiptiečių XVIII dinastijos faraonas.

## Pasiekimai
* Kretoje pradėti naudoti bronziniai šalmai.
* Kretoje pradėtas naudoti linijinis B raštas.

## Metai

## Šaltiniai
XIX amžius pr. m. e.

**Devynioliktasis amžius prieš mūsų erą** – šimto metų laikotarpis, prasidėjęs **[[1900 m. pr. m. e.]]** sausio 1 dieną ir pasibaigęs **[[1801 m. pr. m. e.]]** gruodžio 31 dieną.

Tūkstantmečiai: 3 tūkstantmetis pr. m. e. – **[[2 tūkstantmetis pr. m. e.]]** – 1 tūkstantmetis pr. m. e.

Amžiai: XX amžius pr. m. e. – **[[XIX amžius pr. m. e.]]** – XVIII amžius pr. m. e.

## Svarbiausi įvykiai
* Protograikų invazija į Graikiją.
* Senovės Graikijoje prasidėjo ankstyvoji Mino civilizacija.
* Šumero pietinėje dalyje amoritai sukūrė Babilonijos valstybę.
* Žlugo Lothalo miestas Indijoje.
* Egipte valdant Senusretui II pastatyta El Lahuno piramidė.
* Pagal Biblinę istoriografiją, žydai įžengė į Egiptą.
* Egiptiečiai pradėjo žygius prieš Nubiją, prasidėjo Egipto-Nubijos karas.
* Varpinių vazų kultūros Vakarų Europoje pabaiga.

## Žymiausios asmenybės
* Amenemis III – Egipto XII dinastijos faraonas.

## Pasiekimai
* Egipte pastatyta Dašūro juodoji piramidė.
* Egipte pastatyta El Lahuno piramidė.

## Valdovai

### Mesopotamija
* Babilonija – Pirmoji dinastija
* Larsos karaliai
* Isino karaliai

## Metai

## Šaltiniai
Semantika

**Semantika** ( 'reikšminis') ― šiuolaikinės kalbotyros šaka, tyrinėjanti kalbos vienetų reikšmes: prozodikos elementus, morfemas, žodžius, įvairius žodžių junginius, frazes, sakinius, įvairias diskurso dalis ir kt.

## Istorija
Semantika užsimezgė dar antikoje, jos klausimus svarstė Aristotelis ir Platonas, jie nagrinėjo formos ir reikšmės santykį, tačiau kaip kalbotyros mokslo šaka semantika iškilo XIX a. pabaigoje. Šiuolaikinės semantikos pradininku laikomas prancūzų kalbininkas Mišelis Brealis ― 1897 m. jis parašė knygą „Semantikos studijos“ („Essai de Sémantique“). Didelę įtaką semantikos sampratai padarė F. de Sosiūras. Semantikoje svarbiausia išsiaiškinti kalbos ženklus ir sintagminių (linijinių tarp kalbos vienetų jų eilėje) ryšių bei paradigminių ryšių ypatumus.

Kaip brandi kalbotyros mokslo šaka semantika susiformavo XX a. antrojoje pusėje, minėtini D. Bolindžerio, V. Čeifo, Dž. Leikofo ir daugybės kitų kalbininkų darbai. Semantiką nagrinėjo ir lietuvių kalbininkai, tarp jų A. J. Greimas, A. Gudavičius, E. Jakaitienė.

## Semantikos kryptys
Kalbotyroje reikšmės sąvoka komplikuota. Priešinama kalbinė reikšmė (ji priklauso tik nuo sisteminės kalbos vienetų ir ženklų reikšmės) ir pragmatinė (kalbėtojo suteikiama reikšmė ― kaip kalbos vienetai ir ženklai vartojami individualiu atveju). Lingvistinė semantika telkia dėmesį į kalbinę reikšmę.

Pasak kalbininkės A. Usonienės, išskiriamos tokios semantikos mokslo kryptys: tradicinė (deskriptyvioji), struktūrinė, generatyvinė, kognityvinė (tiria kalbinį patiriamo ar mąstomo pasaulio konceptualumą), kontrastyvinė (tiria tarpkalbinius ir tarpkultūrinius reikšmės ypatumus), freimų (tiria prototipinių koncepcinių schemų semantines struktūras), funkcinė, loginė (formalioji) ir jos naujoji šaka ― kompiuterinė (paremta tekstynais) semantika.

## Išnašos
XII amžius pr. m. e.

**Dvyliktasis amžius prieš mūsų erą** – šimto metų laikotarpis, prasidėjęs **[[1200 m. pr. m. e.]]** sausio 1 dieną ir pasibaigęs **[[1101 m. pr. m. e.]]** gruodžio 31 dieną.

Manoma, kad XII a. pr. m. e. didelėje dalyje Eurazijos ir Šiaurės Afrikos vyko žymios civilizacinės pervartos, vadinamos bronzos amžiaus žlugimu. Tęsėsi indoeuropiečių migracijos.

Tūkstantmečiai: 3 tūkstantmetis pr. m. e. – **[[2 tūkstantmetis pr. m. e.]]** – 1 tūkstantmetis pr. m. e.

Amžiai: XIII amžius pr. m. e. – **[[XII amžius pr. m. e.]]** – XI amžius pr. m. e.

## Svarbiausi įvykiai
* Egipto faraonas Ramzis III atrėmė genčių iš šiaurės („Jūros žmonių“) antpuolius.
* Trojos žlugimas, siejamas su mitiniu Trojos karu.
* ~ 1180 m. pr. m. e. paskutinis kasitų karalius Anlilnadinachas nugalėtas elamitų.
* ~1190 m. pr. m. e. sunaikinta hetitų sostinė Hatušas. Hetitų galios Anatolijoje nusilpimas.
* Baigėsi egiptiečių valdžia Palestinoje.
* 1122 m. pr. m. e. pasak legendos įkurtas Pchenjanas.
* Mikėnų civilizacijos pabaiga Graikijoje. Dorėnų įsiveržimas. Prasideda taip vadinami Graikijos tamsieji amžiai.
* Prasideda Egipto Naujosios karalystės žlugimas.

## Žymiausios asmenybės
* Ramzis III – egiptiečių XX dinastijos faraonas.
* Nabuchodonosaras I – Babilonijos valdovas.

## Metai

## Šaltiniai
XVI amžius pr. m. e.

**Šešioliktasis amžius prieš mūsų erą** – šimto metų laikotarpis, prasidėjęs **[[1600 m. pr. m. e.]]** sausio 1 dieną ir pasibaigęs **[[1501 m. pr. m. e.]]** gruodžio 31 dieną.

Tūkstantmečiai: 3 tūkstantmetis pr. m. e. – **[[2 tūkstantmetis pr. m. e.]]** – 1 tūkstantmetis pr. m. e.

Amžiai: XVII amžius pr. m. e. – **[[XVI amžius pr. m. e.]]** – XV amžius pr. m. e.

## Svarbiausi įvykiai
* Tęsėsi huritų užkariavimai, įkurta Mitanija.
* Hetitų karalius Mursilis I nuniokojo Babiloną.
* Mikėnai užvaldo visą Achają.
* Kinijoje į valdžią atėjo Šangų dinastija.
* Senovės Egiptas pradėjo Nubijos ir Levanto užkariavimus.
* Uneticės kultūros Vidurio Europoje pabaiga.
* Vyko indoarijų migracijos.
* Prasidėjo Mezoamerikos archajinis laikotarpis.

## Žymiausios asmenybės
* Amosis – egiptiečių XVIII dinastijos faraonas.
* Hačepsuta – egiptiečių XVIII dinastijos faraonė.

## Valdovai

### Artimieji Rytai
* Hetitų valdovai
* Babilonija – Pirmoji dinastija

### Kinija
* Šangų dinastija

## Metai

## Šaltiniai
Ufologija

**Ufologija** (iš  'neatpažintas skraidantis objektas') – veiklos sritis, apimanti taip vadinamų neatpažintų skraidančių objektų (NSO) tyrinėjimą. Ufologija klasifikuoja ir bando interpretuoti įvairių neatpažintų skraidančių objektų stebėjimų atvejus. Nors įvairius nenustatytų orlaivių stebėjimų atvejus yra tyrusios įvairios vyriausybinės organizacijos, paprastai ufologijai visų pirma priskiriami įvairių mėgėjų ir entuziastų, įsitikinusių nežemiška šių objektų kilme, tyrinėjimai. Dėl mokslinių metodologijų nuoseklaus nesilaikymo atliekant NSO tyrimus ufologija paprastai vadinama pseudomokslu.

Ufologijai artimi ir kiti tyrimai, kurie siejami su tariama ateivių iš kitų planetų veikla – prie tokių požymių priskiriami ratai javų laukuose, masinio galvijų išgaišimo atvejai, ateivių pagrobimų liudijimai, įvairios sąmokslo teorijos apie galimai nuslėptus susidūrimus su ateiviais (pvz., Rozvelo incidentas).

Ufologija suklestėjo daugiausia Šaltojo karo metais, kai tiek JAV, tiek TSRS aktyviai plėtojo karinę aviaciją, pradėti kurti bepiločiai orlaiviai, prasidėjo skyrdžiai į kosminę erdvę, įvairių šalių žvalgybos pradėjo orlaivių stebėjimą (pvz., 1952–1970 m. JAV vykdytas projektas „Žydroji knyga“). Greta šių tyrimų prasidėjo įvairūs mėgėjiški stebėjimai bei spekuliacijos apie nežemišką šių objektų kilmę.

## Šaltiniai
XI amžius pr. m. e.

**Vienuoliktasis amžius prieš mūsų erą** – šimto metų laikotarpis, prasidėjęs **1100 m. pr. m. e.** sausio 1 dieną ir pasibaigęs **1001 m. pr. m. e.** gruodžio 31 dieną.

Tęsėsi bronzos amžiaus žlugimas ir masinės tautų migracijos.

Tūkstantmečiai: 3 tūkstantmetis pr. m. e. – **[[2 tūkstantmetis pr. m. e.]]** – 1 tūkstantmetis pr. m. e.

Amžiai: XII amžius pr. m. e. – **[[XI amžius pr. m. e.]]** – X amžius pr. m. e.

## Svarbiausi įvykiai
* Kinijoje nuversta Šangų dinastija, prasidėjo Džou dinastija.
* Egipto Naujosios karalystės pabaiga sulig Ramzio XI valdymu ir Trečiasis Egipto tarpuvaldis.
* Aramėjai vykdo ekspansiją į Artimuosius Rytus.

## Žymiausios asmenybės
* Spėjama, kad šiame amžiuje galėjo valdyti pusiau legendiniai žydų karaliai Saulius ir Dovydas.
* Ramzis XI – Egipto faraonas.
* Smendis – Egipto faraonas.
* Uvangas – Kinijos Džou dinastijos pirmasis valdovas.

## Pasiekimai
* Pirmi tikrai žinomi įrašai finikiečių raštu.
* Pirmieji žemdirbystės Kenijos aukštumose ženklai.

## Šaltiniai
X amžius pr. m. e.

**Dešimtasis amžius prieš mūsų erą** – šimto metų laikotarpis, prasidėjęs **1000 m. pr. m. e.** sausio 1 dieną ir pasibaigęs **901 m. pr. m. e.** gruodžio 31 dieną.

Šiame amžiuje tęsėsi bronzos amžiaus žlugimas ir tautų (ypač, indoeuropiečių) migracijos. Artimuosiuose Rytuose prasidėjo ankstyvasis geležies amžius. Indijoje tęsėsi vedinis laikotarpis, Graikijoje – tamsieji amžiai, Kinijoje valdė Džou dinastija, Japonijoje buvo Džiomon laikotarpis, Europoje buvo paplitusi Laidojimo laukų kultūra.

Tūkstantmečiai: 2 tūkstantmetis pr. m. e. – **[[1 tūkstantmetis pr. m. e.]]** – 1 tūkstantmetis

Amžiai: XI amžius pr. m. e. – **[[X amžius pr. m. e.]]** – IX amžius pr. m. e.

## Svarbiausi įvykiai
* Indijoje įsikūrė indoarijų valstybės – Pančala, Kuru, Košala ir Videha.
* Spėjama, kad apytiksliai šiame amžiuje galėjo būti pastatyta Jeruzalės šventykla.
* Izraelio karalystė padalinta į Judėją ir Samariją.
* Italijoje suklestėjo Vilanovos kultūra, siejama su etruskais.
* Kušo karalystės augimo laikotarpis.
* Pusiau legendinis Saliamono sūnus Menelikas I įkūrė Etiopijos karalystę.

## Žymiausios asmenybės
* Psusenas I – XXI dinastijos Egipto faraonas.
* Spėjama, kad šiame amžiuje galėjęs gyventi pusiau legendinis žydų karalius Saliamonas.

## Pasiekimai
* Aukso kepurės Vidurio Europoje (maždaug šiame amžiuje).
* Pirmieji žinomi užrašai aramėjų kalba.

## Šaltiniai
IX amžius pr. m. e.

**Devintasis amžius prieš mūsų erą** – šimto metų laikotarpis, prasidėjęs **900 m. pr. m. e.** sausio 1 dieną ir pasibaigęs **801 m. pr. m. e.** gruodžio 31 dieną.

Tūkstantmečiai: 2 tūkstantmetis pr. m. e. – **[[1 tūkstantmetis pr. m. e.]]** – 1 tūkstantmetis

Amžiai: X amžius pr. m. e. – **[[IX amžius pr. m. e.]]** – VIII amžius pr. m. e.

## Svarbiausi įvykiai

* Geležies amžiaus pradžia Vidurio Europoje, susijusi su proto-keltinės Halštato kultūros plitimu.
* Olmekų kultūros suklestėjimas Meksikoje, piramidžių statyba.
* Šiaurės rytų JAV suklestėjo Adenos kultūra.
* 872 m. pr. m. e. itin smarkus Nilo potvynis užliejo Luksoro šventyklos pamatus.
* Amžiaus viduryje buvo suvienyta Urartijos karalystė, Aramas tapo pirmuoju jos karaliumi.
* ~853 m. pr. m. e. įvyko Karkaro mūšis tarp Asirijos ir 12 karalių sąjungos.
* Finikiečiai įkūrė Kartaginos koloniją Šiaurės Afrikoje. Pasak legendos, Kartagina buvo įkurta 814 pr. m. e. Tyro karalienės Elizos.

## Žymiausios asmenybės
* Šalmaneseras III – Asirijos karalius (858–824 pr. m. e.)
* Jehu – šiaurės Izraelio valdovas.

## Šaltiniai
Pompėjos kirminas

**Pompėjos kirminas** (*Alvinella pompejana*) – daugiašerių žieduotųjų kirmėlių (*[[Polychaeta]]*) rūšis. Tai yra ekstremofilas, randamas tik po Ramiojo vandenyno dugno paviršiumi esančiose hidroterminių angų sistemose. Pirmą kartą buvo aptiktas 1980 m. Prancūzijos jūrų biologų netoli Galapagų salų.

## Šaltiniai
XVIII amžius pr. m. e.

**Aštuonioliktasis amžius prieš mūsų erą** – šimto metų laikotarpis, prasidėjęs **1800 m. pr. m. e.** sausio 1 dieną ir pasibaigęs **1701 m. pr. m. e.** gruodžio 31 dieną.

Tūkstantmečiai: 3 tūkstantmetis pr. m. e. – **[[2 tūkstantmetis pr. m. e.]]** – 1 tūkstantmetis pr. m. e.

Amžiai: XIX amžius pr. m. e. – **[[XVIII amžius pr. m. e.]]** – XVII amžius pr. m. e.

## Svarbiausi įvykiai
* Indijoje prasidėjo geležies amžius.
* Pietų Skandinavijoje prasidėjo bronzos amžius.
* Mezoamerikoje pradėjo kurtis sėslios majų bendruomenės.
* Hiksai pradėjo Nilo deltos apgyvendinimą ir įkūrė savo sostinę Avarį.
* Babiloniją valdė Hamurabis, kuris sukūrė Hamurabio kodeksą ir nugalėjo Marį, valdomą Zimirlimo.
* Amoritai užkariavo Uruką ir Isiną.
* Įvyko smarkus Veniaminovo ugnikalnio Aliaskoje išsiverižmas.
* Indo slėnio civilizacijos žlugimas.
* Sintaštos kultūros paskutinė fazė, indoarijai kėlėsi iš Centrinės Azijos ir Rusijos stepių link Pietų Azijos.
* Sukilimų laikotarpis Mesopotamijoje.
* Uneticės kultūros ir bronzos amžiaus pradžia vidurio Europoje (vienu iš skaičiavimų).
* Kinijoje prasideda bronzos amžius, Sia dinastijos nusilpimas, iškyla Šangų dinastija (tiesa, dabar paprastai datuojamas XVII a. pr. m. e.).

## Žymiausios asmenybės
* Hamurabis – Babilonijos valdovas.
* Zimrilimas – Mario karalius.
* Sobekneferu – Egipto faraonė.

## Pasiekimai
* Mesopotamijoje sukurtas Hamurabio kodeksas.
* Kretoje sukurtas nežinomos paskirties Faisto diskas (vienas iš galimų datavimų).

## Valdovai
* Babilonijos pirmoji dinastija
* Sąrašas:Larsos karaliai

## Šaltiniai
II amžius pr. m. e.

**Antrasis amžius prieš mūsų erą** – šimto metų laikotarpis, prasidėjęs **200 m. pr. m. e.** sausio 1 dieną ir pasibaigęs **101 m. pr. m. e.** gruodžio 31 dieną.

Dėl savo svarbos religijų istorijoje šis amžius vadinamas ašiniu. Šiuo laikmečiu Romos respublika smarkiai plėtėsi, Artimuosiuose Rytuose helenistinės valstybės (Seleukidų imperija ir kt.) išgyveno nuosmukį ir pripažino romėnų viršneybę. Rytų Azijoje Han dinastija išplėtė savo valdas nuo Vidurinės Azijos iki Korėjos.

Tūkstantmečiai: 2 tūkstantmetis pr. m. e. – **[[1 tūkstantmetis pr. m. e.]]** – 1 tūkstantmetis

Amžiai: III amžius pr. m. e. – **II amžius pr. m. e.** – I amžius pr. m. e.

## Įvykiai
* ~200 m. pr. m. e. įvyko Panijaus mūšis – Seleukidai nugalėjo Kelesiriją.
* 197 m. pr. m. e. įvyko Kinoskefalų mūšis – romėnai nugalėjo Pilypo V Makedoniečio kariauną. Baigėsi Antrasis Makedonijos karas, ir Senovės Makedonija perduoda savo valdas Romai.
* 196 m. pr. m. e. Antiochas III Didysis užkariavo Mažąją Aziją ir Trakiją.
* 192–188 m. pr. m. e. – romėnų–Seleukidų karas. Antiochas III Didysis įsiveržia į Graikiją, bet patiria pralaimėjimą nuo romėnų ir priverstas atduoti savo valdas Mažojoje Azijoje.
* 189 m. pr. m. e. Galatijoje kyla karas tarp galatų ir romėnų. Romos pergalė.
* 185 pr. pr. m. e. per rūmų perversmą buvo nužudytas paskutinis Maurjų atstovas Brihadratha. Indiją valdo Šungų dinastija.
* 180 m. pr. m. e. įkurta Indo-graikų karalystė.
* 197–179 m. pr. m. e. keltiberų karas tarp Romos ir keltiberų genčių Iberijos pusiasalyje. Romėnų pergalė.
* 186 m. pr. m. e. Pidnos mūšis – romėnai sunaikina Makedonijos karalystę.
* 167–160 m. pr. m. e. Makabiejų sukilimas – žydai įveikia Seleukidus ir atsatato Jeruzalės šventyklą.
* 145 m. pr. m. e. Sirijos karų pabaiga – Antiochijos mūšyje Ptolemajai galutinai sumušė Seleukidus.
* 155–139 m. pr. m. e. Luzitanijos karas – romėnai užima dab. Portugaliją.
* 135–132 m. pr. m. e. vergas Eunas Sicilijoje surengia sukilimą prieš romėnus.
* Nuo 133 m. pr. m. e. šiaurės Kinijoje prasideda karas tarp Han dinastijos ir klajoklių Šiongnu.
* 129 m. pr. m. e. Ekbatanos mūšyje Seleukidai pralaimėjo partams. Seleukidų imperijos žlugimas.
* 113–101 m. pr. m. e. Kimbrų karas – susiduria Roma ir kimbrų-germanų pajėgos.
* 111–105 m. pr. m. e. Jugurtos karas – romėnai užkariauja Numidiją.

## Žymios asmenybės
* Enijus (239–169 m.), žymus romėnų rašytojas.
* Hiparchas (190–125 m.), senovės graikų astronomas ir matematikas.
* Ptolemėjas VIII Euergetas II (182–116 m.), Egipto karalius.
* Tiberijus Grakchas (163–133 m.), Romos politikas.
* Gajus Marijus (157 – 86 m.), Romos generolas.
* Skipijonas Afrikietis (185–129 m.), Romos generolas.
* Imperatorius Vu (157–87 m.), Hanių dinastijos valdovas.
* Sima Čianis (145–90 m.), kinų istorikas.
* Posidonijus (135–51 m.), graikų filosofas (stoikas), politikas, matematikas, gamtininkas.
* Džang Sianas (m. 114 m.), kinų diplomatas, keliautojas.

## Šaltiniai
XX amžius pr. m. e.

**Dvidešimtasis amžius prieš mūsų erą** – šimto metų laikotarpis, prasidėjęs **2000 m. pr. m. e.** sausio 1 dieną ir pasibaigęs **1901 m. pr. m. e.** gruodžio 31 dieną.

Tūkstantmečiai: 3 tūkstantmetis pr. m. e. – **[[2 tūkstantmetis pr. m. e.]]** – 1 tūkstantmetis pr. m. e.

Amžiai: XXI amžius pr. m. e. – **[[XX amžius pr. m. e.]]** – XIX amžius pr. m. e.

## Svarbiausi įvykiai
* Manoma, kad įkurtas Mantujos miestas Italijoje.
* Maždaug šiuo laikotarpiu, ar kiek vėliau, baigtos Stounhendžo Anglijoje statybos.
* Žemdirbiai ir gyvulių augintojai persikėlė iš Etiopijos į Keniją.
* Tęsėsi Karnako statyba Egipte.
* Šiaurinėje Europoje pradėti plačiai naudoti bei kinkyti arkliai.
* Prasidėjo Indo slėnio civilizacijos nuosmukis.
* Šiaurės Kinijoje prasidėjo bronzos amžius.
* Japonijoje baigėsi vidurinysis Džiomon laikotarpis ir prasidėjo vėyvasis.
* Senovės Egipte nusilpo faraonų valdžia.
* Amoritai užkariavo Finikiją, Ūrą, miestus Tarpupyje.
* Keltai pradėjo plisti po Europą.
* Kretoje prasidėjo Knoso rūmų statybos.

## Žymiausios asmenybės
* Lipit Ištaras – Isino, Šumero ir Akado valdovas.
* Erišumas I – Asirijos valdovas.
* Mentuhotepas IV – Egipto faraonas.
* Amenemis I – Egipto faraonas.

## Pasiekimai
* Gvatemaloje pradėta auginti kakava.
* Indo slėnio civilizacijoje pradėtas gaminti stiklas.

## Valdovai

### Mesopotamija
* Larsos karaliai
* Ūro karaliai

## Šaltiniai
XXII amžius pr. m. e.

**Dvidešimt antrasis amžius prieš mūsų erą** – šimto metų laikotarpis, prasidėjęs **2200 m. pr. m. e.** sausio 1 dieną ir pasibaigęs **2101 m. pr. m. e.** gruodžio 31 dieną.

Tūkstantmečiai: 4 tūkstantmetis pr. m. e. – **[[3 tūkstantmetis pr. m. e.]]** – 2 tūkstantmetis pr. m. e.

Amžiai: XXIII amžius pr. m. e. – **[[XXII amžius pr. m. e.]]** – XXI amžius pr. m. e.

## Svarbiausi įvykiai
* Labai smarkių sausrų laikotarpis, besitęsęs per visą amžių ir lėmęs didelius istorinius pokyčius.
* Žlugo Senoji Egipto karalystė, prasidėjo Pirmasis suirutės laikotarpis.
* Klajoklių Gutijų antpuolis sunaikino Akado imperiją.
* Kretoje prasidėjo vidurinysis Mino laikotarpis.
* Vyko Uruko-gutijų karas.
* Šumerų valdovas Urnamu pradėjo žygius prieš gutijus.

## Žymiausios asmenybės
* Urnamu – III Ūro dinastijos įkūrėjas.
* Gudėja – Lagašo valdovas.
* Pepis II – Egipto faraonas.

## Pasiekimai
* Spėjama, jog maždaug šiuo laikmečiu Mesopotamijoje sukurtas vienas seniausių žinomų literatūros kūrinių – Gilgamešo epas.
* Urnamu kodeksas – seniausias pasaulyje žinomas rašytinis teisės šaltinis.

## Šaltiniai
Nahoras

**Nahoras** – Senojo Testamento personažas, minimas Pradžios knygoje, Teraho sūnus, Abraomo ir Harano brolis. Pasakojama, kad vedęs savo brolio Harano dukterį Milką.

Pasak Pradžios knygos, Nahoro ir jo brolių Abraomo bei Harano Terahas susilaukęs būdamas 70 metų (Pr 11,26). Nahoro senelis (Teraho tėvas) taip pat buvęs vardu Nahoras (Pr 11,24). Pradžios knygoje nėra minima, kad Nahoras būtų išvykęs iš chaldėjų Ūro drauge su tėvu ir broliu, tačiau iš to, kad Haranas įvardijamas „Nahoro miestu“, galima spręsti, jog jis keliavęs drauge ir įsikūręs Harane. Pasakojama, jog Nahoras susilaukęs dvylikos sūnų: aštuonis iš jų jam pagimdžiusi žmona Milka, o keturis – sugulovė Reuma. Nahoro sūnūs esą buvę dvylikos aramėjų genčių protėviai. Nahoras Senajame Testamente paminėtas dar du kartus. Susitikęs su Labanu, Jokūbas pamini Abraomo Dievą ir Nahoro Dievą (Pr 31,53). Tuo tarpu Jozuės knygoje Nahoras drauge su Abraomu paminėtas kaip vienas iš Teraho sūnų.

Būta spėjimo, kad Nahoro miestas, minimas Pradžios knygoje, buvęs pavadintas pagal dievybę tokiu pat vardu. Visgi, kaip teigiama, nėra jokių požymių, rodančių egzistavus tokios dievybės kultą. Gali būti, kad asmenvardis kilęs iš miesto pavadinimo *Naḫur* (buvęs netoliese Harano). Tokia vietovė paminėta Mario įrašuose.

## Išnašos
Terahas

**Terahas** () – Senojo Testamento personažas, minimas Pradžios knygoje, dešimtasis patriarchas nuo Nojaus, Abraomo tėvas, Šemo palikuonis.

Pasakojama, jog Teraho tėvas buvęs Nahoras. Būdamas septyniasdešimties metų, Terahas susilaukęs sūnų Abraomo, Nahoro ir Harano. Minima, kad Terahas gyvenęs chaldėjų Ūre, čia, dar tėvui gyvam esant, miręs jo sūnus Haranas. Vėliau Terahas drauge su sūnumi Abraomu, jo žmona Sara bei anūku Lotu (Harano sūnumi) išvykęs į Kanaano kraštą, tačiau pakeliui į šį kraštą sustojęs Harane, kur ir pasilikęs iki mirties (esą miręs 205 metų). Abraomas Haraną palikęs būdamas septyniasdešimt penkerių metų, tad Terahas, išvykus sūnui, Harane gyvenęs šešiasdešimt metų. Samariečių Penkiaknygėje minima, jog Terahas mirė sulaukęs šimto keturiasdešimt penkerių metų – tais pačiais metais, kai Abraomas palikęs Haraną. Tuo tarpu Naujajame Testamente minima, kad Abraomas Haraną palikęs po savo tėvo mirties (Apd 7,4). Terahas minimas ir Jozuės knygoje, kur sakoma, kad buvęs stabmeldys, garbinęs kitus dievus.

Šio personažo vardo kilmė aiškinama įvairiai. Viena vertus, vardą *Terah* bandyta sieti su akadų k. žodžiu *turahu*, reiškiančiu „laukinis ožys“. Kita vertus, vardas esąs tapatus sirų kalbos *taṛḥa*. Be to, būta tvirtinimų, kad vardas galėjęs atsirasti iškraipius *yeraḥ*, reiškiantį „Mėnulis“ (Jarichas – Mėnulio dievas vakarų semitų mitologijoje).

Midraše minima, kad Terahas ne tik buvęs stabmeldys, bet ir pats gaminęs bei pardavinėjęs stabus. Jais prekiauti, kol bus išvykęs, įpareigojęs sūnų Abraomą. „Sefer ha-Yašar“ midraše jis laikomas didžiu Nimrodo karvedžiu, lydėjusiu jį visuose žygiuose. Supykęs ant sūnaus Abraomo už tai, kad šis sunaikinęs jo stabus, Terahas apkaltinęs sūnų Nimrodo akivaizdoje, o šis pasmerkęs jį sudeginti. Tuomet sūnus įtikinęs tėvą keliauti į Kanaaną.

## Išnašos
Ama-gi

***Ama-gi*** – šumerų kalbos žodis, užrašomas  *ama-gi<sub>4</sub>* arba  *ama-ar-gi<sub>4</sub>*. Šis žodis verčiamas kaip „laisvė“, taip pat „manumisija“, „atleidimas nuo skolų ir įsipareigojimų“ bei „pradinės padėties sugrąžinimas asmenims ir nuosavybei“, įskaitant atleidimą nuo skolų. Esama ir kitokių interpretacijų, pvz., „sugrįžimas į ankstesnę padėtį“ ir išlaisvinimas (atleidimas) nuo skolų, vergovės, mokesčių ar bausmės.

Šis žodis sudarytas iš daiktavardžio *ama*, reiškiančio „motina“ (kai kada su enklitiniu naudininko linksnio žymeniu *ar*), ir esamojo laiko dalyvio *gi<sub>4</sub>* „sugrąžinti, atkurti, padėti atgal“; taigi, pažodžiui *ama-gi* reiškia „sugrįžtąs pas motiną“. Anot asirologo Samuel Noah Kramer, *ama-gi* – pirmoji rašytinė užuomina į laisvės sąvoką. Aptardamas tiesioginę žodžio reikšmę „sugrįžtąs pas motiną“, S. N. Kramer 1963 m. tvirtino, kad „vis dar neaišku, kodėl ši išraiškos priemonė imta vartoti laisvei įvardinti“.

Ankstyviausias žinomas šio žodžio paminėjimas siejamas su Urukaginos reformomis. Trečiosios Ūro dinastijos laikotarpiu šis žodis vartotas kaip teisinis terminas – juo buvo įvardijamas laisvės suteikimas asmenims.

*Ama-gi* susijęs su akadų k. žodžiu *anduraāru(m)*, reiškiančiu „laisvė“, „atleidimas“, „atleidimas nuo vergovės (už skolas)“.

Kaip savo simbolį, dantiraščiu užrašytą žodį *ama-gi* naudojo keletas libertarų organizacijų, tarp jų Peru veikiantis *Instituto Político para la Libertad*, „New Economic School – Georgia“ ir kt.

## Išnašos
Martin Ponsiluoma

**Martinas Ponsiluoma** (, g. 1995 m. rugsėjo 8 d. Estešunde, Švedijoje) – švedų biatlonininkas, olimpinis čempionas persekiojimo lenktynėse, pasaulio čempionas sprinte ir estafetėje.

Sportininko tėvas Jyrki Ponsiluoma – Suomijoje gimęs slidininkas, atstovavęs Švedijos rinktinei slidinėjimo kroso varžybose 1992 m. žiemos olimpinėse žaidynėse.

## Karjera
Biatlonu užsiima nuo 2006 m. Švedijos rinktinėje nuo 2014 m. Iki 2017 m. dalyvavo jaunių ir jaunimo čempionatuose, IBU taurėje. 2017 m. Oberhofe debiutavo pasaulio taurės varžybose, sprinte užėmė 86 vietą. 2017–2018 m. sezone Oberhofe iškovojo savo pirmąją pasaulio taurės pergalę ir medalį – auksą estafetėje. 2018 m. debiutavo Pjongčano olimpinėse žaidynėse, buvo 38 vietoje asmeninėse 20 km varžybose. 2018–2019 m. sezone iškovojo savo pirmąjį pasaulio taurės medalį asmeninėse rungtyse – buvo trečias sprinte Nove Meste. 2019 m. debiutavo pasaulio čempionate Estešunde, o 2021 m. pasaulio čempionate Pokljukoje tapo čempionu sprinte. 2026 m. žiemos olimpinėse žaidynėse tapo čempionu persekiojimo lenktynėse.

## Asmeninis gyvenimas
Nevedęs, gyvena Estešunde kartu su Švedijos biatlonininke Hana Eberg.

## Pasiekimai
Lentelės sudarytos pagal Tarptautinės biatlono sąjungos statistinius duomenis.

### Olimpinės žaidynės

### Pasaulio čempionatai

:**Žiemos olimpinių žaidynių metais pasaulio čempionatai nerengiami.*

### Pasaulio taurė

*nuo 2022–2023 sezono pasikeitė taškų skaičiavimo sistema

### Asmeninės prizinės vietos

:**[[Biatlono pasaulio taurė|Pasaulio taurės]], [[Biatlono pasaulio čempionatas|Pasaulio čempionatų]] ir [[Žiemos olimpinės žaidynės|Olimpinių žaidynių]] rezultatai.*
:***Lentelių duomenys atnaujinti 2026-03-22.*

## Šaltiniai
Tina Hermann

**Tina Hermann** (g. 1992 m. kovo 5 d. Kelne) – Vokietijos skeletonininkė, daugkartinė pasaulio čempionė.

## Biografija
2010 m. tapo pasaulio jaunimo čempione. 2014 m. pasaulio taurės etape Vinteberge pirmą kartą lipo ant apdovanojimų pakylos užėmusi trečią vietą. 2015 m. pasaulio čempionate pelnė pirmąjį savo aukso medalį mišrių komandų varžybose.

Savo debiutinėse 2018 m. žiemos olimpinėse žaidynėse Pjongčange vokietė moterų varžybose užėmė 5-ąją vietą. 2019 m. pirmą kartą tapo pasaulio čempione mišrių komandų varžybose. 2020 m. pasaulio bobslėjaus ir skeletono čempionato ir 2021 m. pasaulio bobslėjaus ir skeletono čempionato moterų varžybų nugalėtoja.

## Šaltiniai

## Nuorodos
* IBSF svetainėje
Kristjan Raud

**Kristianas Raudas** (; 1843 m. gruodžio 24 d. Viru Jagupyje, dab. Vakarų Viru apskr., Estijoje – 1943 m. gegužės 19 d. Taline) – estų dailininkas, grafikas. Estų grafikos pradininkas, kurio darbai turėjo įtakos estų grafikos raidai. Daugiausia dirbo lakštinės grafikos ir knygų iliustravimo srityje, nutapė paveikslų. Brolis-dvynys dailininkas Paulis Raudas.  

## Biografija

Gimė Viru Jagupio parapijos (*Viru-Jaagupi kihelkond*) Kiriku kaime. Būdamas devynerių įstojo į kaimo mokyklą, vėliau mokėsi parapinėje mokykloje ir Rakverės valsčiaus mokykloje, kurioje buvo mokoma vokiečių kalba. Toliau tęsė mokslus Tartu: iš pradžių realinėje mokykloje, o paskui mokytojų seminarijoje, rengusioje mokyklų mokytojus. Baigęs mokslus seminarijoje, kurį laiką dirbo mokytoju Tartu. 

1892 m. išvyko į Peterburgą. Čia jį pastebėjo žymus estų dailininkas, profesorius Johanas Keleris. Jo patartas įstojo ir studijavo Imperatoriškojoje dailės akademijoje. Po ketverių metų, baigęs akademiją, išvyko į Vokietiją tęsti studijų, tobulinti savo įgūdžių: 1897–1998 m. – Diuseldorfo dailės akademijoje, 1899–1903 m. – Miunchene, Antono Ažbės studijoje ir Dailės akademijoje. 

1907 m. Tartu įkūrė dailės studiją, veikusią iki 1914 m. Šiuo laikotarpiu jis aktyviai tapė, rašė straipsnius, derindamas tai su dėstymu studijoje ir gimnazijoje. Prasidėjus Pirmajam pasauliniam karui, menininkas persikėlė pas brolį į Taliną. 1923–1926 m. dėstė Talino pramoninės dailės mokykloje.  

Palaidotas Talino Rahumiajės kapinėse (*Rahumäe kalmistu*).

## Kūryba

Ankstyvuoju laikotarpiu kūrė realistinius medžio raižinius su vaizdais iš valstiečių gyvenimo, liaudies pasakų, poemų motyvais.  Sukūrė tautinio romantizmo bruožų turinčių kūrinių (triptikas „Mirusi nuotaka“, 1919), kuriuose atsispindėjo moderno stilistika.

Vėlesnėje kūryboje pastebimos simbolizmo, misticizmo idėjos. Pažymėtinas jo ekspresyvus ciklas „Žmogus ir naktis“ (1909). Nutapė paveikslų, sukūrė ekslibrisų, estų klasikų knygų iliustracijų. Pagarsėjo iliustravęs žymųjį estų epą „Kalevo sūnus“, kurį 1935 m. išleido Estijos literatūros draugija.

## Atminimas

* Paminklas Talino Hirvės parke (*Hirvepark*, 1968, skulp. Kalju Reitel).
* Įsteigta Kristiano Raudo premija (1973, teikiama iki šiol). 
* Taline įkurtas K. Raudo muziejus (1984).
* Išleistas 1 Estijos kronos banknotas su K. Raudo portretu (1992).
* Įtrauktas į XX a. 100 didžiųjų Estijos asmenybių sąrašą (1999). 

## Darbai


Teekonna lõpp, Kristjan Raud, EKM j 34602 KR 78.jpg|„Kelionės pabaiga“
Raud-Oath.png|„Priesaika“
Kristjan Raud. Nõid ja põrsad. 1914.jpg|„Ragana ir paršeliai“
Juhan Liivi luuletused 1910.pdf|Juhano Lyvo rinkinio viršelis (1910)  
Raud-Stars.jpg|„Po žvaigždėmis“
Raud-Kalev.jpg|„Kalevo sūnus“ (1935)
Kristjan Raud - Sacrifice (1935).png|„Kankinys“ 
 

## Šaltiniai

## Nuorodos

* Kristjan Raud Collection
Alexander Gassner

**Alexander Gassner** (g. 1989 m. rugpjūčio 9 d. Bistricos-Neseudo apskritis, Rumunijoje) – Vokietijos skeletonininkas, pasaulio čempionas.

## Biografija
2012 m. pirmą kartą dalyvavo pasaulio čempionate ir užėmė 7-ąją vietą. 2017 m. pasaulio taurės etape Vokietijoje pirmą kartą lipo ant apdovanojimų pakylos – užėmė trečią vietą. 2017 m. pasaulio čempionate pelnė pirmąjį savo medalį mišrių komandų varžybose.

Savo debiutinėse 2018 m. žiemos olimpinėse žaidynėse Pjongčange vokietis vyrų varžybose užėmė 9-ąją vietą. 2020 m. pirmą kartą tapo pasaulio čempionu mišrių komandų varžybose. 
2021 m. pasaulio bobslėjaus ir skeletono čempionato pelnė du bronzos medalius individualiose ir mišrių komandų varžybose.

## Šaltiniai

## Nuorodos
* IBSF svetainėje